# name
Implicacions pronòstiques de la captació tardana de Gadolini en la miocardiopatia dilatada no isquèmica

# metadata.dc.contributor.other[].value
Universitat de Barcelona. Facultat de Medicina i Ciències de la Salut

# metadata.dc.description.abstract[].value
[cat] INTRODUCCIÓ:

La miocardiopatia dilatada (MCD) és una patologia del miocardi que es
caracteritza per la presència de dilatació i disfunció sistòlica del ventricle esquerre o d’
ambdós ventricles, en absència de malaltia coronària obstructiva, hipertensió arterial o
patologia valvular orgànica rellevant. Recentment, dins l’espectre de la MCD s’ha
inclòs també la miocardiopatia hipocinètica no dilatada, caracteritzada per la presència
de disfunció ventricular esquerra almenys moderada, en absència de dilatació. Es
calcula que té una prevalença de com a mínim 1 de cada 250-400 persones 3, tot i que
no disposem de registres contemporanis. La MCD pot ser d’etiologia genètica, deguda a
mutacions en diferents gens que codifiquen components del sarcòmer, del desmosoma,
del citoesquelet o de la membrana nuclear, entre d’altres. També hi ha formes de MCD
no hereditàries que poden estar relacionades amb diferent causes, com ara malalties
inflamatòries, generalment degudes a una infecció viral, malalties autoimmunes o del
sistema endocrí, l’exposició a tòxics o el tractament amb determinats fàrmacs

HIPÒTESIS:
Hipòtesi 1: 
En la miocardiopatia dilatada no isquèmica la presència de fibrosi miocàrdica al
ventricle esquerre, detectada per ressonància magnètica, discrimina aquells pacients
amb més risc de patir arrítmies ventriculars o mort sobtada, i permet crear un model de
predicció de risc senzill d’aplicar en la realitat clínica.

Hipòtesi 2
En la Miocardiopatia dilatada no isquèmica la fibrosi als punts d’inserció és un
patró sense implicacions proarrítmiques.

OBJECTIUS:
Objectiu 1
En la miocardiopatia dilatada no isquèmica, estudiar la utilitat de la detecció de
la fibrosi miocàrdica mitjançant la cardioressonància magnètica en la predicció de les
arrítmies ventriculars i la mort sobtada, i desenvolupar un model simple de predicció de
risc aplicable clínicament.
Objectiu 2:
Avaluar les característiques clíniques i les implicacions pronòstiques associades a
la presència de fibrosi als punts d’inserció interventriculars, en pacients amb
miocardiopatia dilatada no isquèmica.

# metadata.dc.source[].value
Tesis Doctorals - Facultat - Medicina i Ciències de la Salut

# metadata.dc.title[].value
Implicacions pronòstiques de la captació tardana de Gadolini en la miocardiopatia dilatada no isquèmica